তিনটি পা ও দুটি লিঙ্গ নিয়ে এক অদ্ভুত আকৃতির শিশুর জন্ম হল পূর্ব মেদিনীপুর জেলার কাঁথি-৩ ব্লকের বনমালিচট্টার গোপালপুরে। ঘটনার জেরে এলাকায় চাঞ্চল্য ছড়ায়। 
ওই এলাকারই বাসিন্দা বাপি পালের স্ত্রী মমতা পাল বুধবার রাতে প্রসব বেদনা নিয়ে কাঁথি মহকুমা হাসপাতালে ভর্তি হন। বৃহস্পতিবার সকালে এক সন্তানের জন্ম দেন মমতাদেবী। শিশুটির পুরো শারীরিক গঠনই অদ্ভুত বলে চিকিৎসকরা জানান। চিকিৎসকদের থেকেই জানা যায় যে শিশুটির দেহে তিনটি পা এবং দু’টি লিঙ্গ। 

এই বিষয়ে অন্যান্য খবর

জন্মের ৬ মিনিটের মধ্যেই আধার কার্ড পেল সদ্যোজাত, তাজ্জব গোটা দেশ!


এই খবর ছড়িয়ে পড়তেই শিশুটিকে দেখতে হাসপাতালে ভিড় জমায় এলাকার স্থানীয় বাসিন্দারা। ভিড় সামলাতে হিমসিম খেতে হয় হাসপাতালের আধিকারিকদের। 
হাসপাতাল সূত্রে জানা গিয়েছে শিশুটির ওজন প্রায় ২ কেজি। জন্মানোর পরেই শিশুটি অসুস্থ হয়ে পড়ে। তাই শিশুটিকে কলকাতার শিশুমঙ্গল হাসপাতালে স্থানান্তরিত করা হয়েছে।